CAN AR 
'Gyflymder yr Amser yn Myned Heibio. 


——- 


Cenir ar y Don “ Y Bwthyn yn Nghanol y Wlad.” 


Mae amser yn brysur yn brysio, 
Ki gerbyd yw cariad o fôr, 
Mae amser yn ddrych i'r cardotyn, 
Mewn amser daw cyfoeth yn stôr; 
Mewn amser Duw greodd yr haulwen 
Ddysglaerwen yn entrych y nen, 
Y lloerwen a'r sêr yn cyd ddirwyn 
— Amseroedd dynoliaeth i ben. 


Mewn amser fe greodd ein Crewr 
Rhifedi o fydoedd uwch ben ; 

Mae amser yn gyru planedau 
Trwy ganol eangder y nen ; 

Mewn amser rhowd Adda yn Eden, 
Daeth amser i foddi'r holl fyd, 

Mewn amser daeth Haul y Cyfiawnder, 
Boddlonodd y gyfraith y gyd. 


Daeth amser i'r cloffion i rhodio, 

A'r byddar gael eilwaith ei glyw, 
Yn groyw mudaniaid lefarant, 

Yn wiwber baradwys ein Duw ; 
Bu amser pan welodd y deillion 

Yn eglur ddisglaerdeb yr haul, 


mr i. Daw amser yn gydradd cawn ganfod, 


2 nd yw sylwedd ein sail, 








Mewn amser daw'r baban yn frenin 
Gan esgyn i'w orsedd yn glaer, 

Mewn mawredd yn nghanol gardd amser, 
Yn eistedd dan goron o aur, 

A'i wisgoedd yn balmant o berlau, 
Pentefig oedd uchel ei sedd, 

Daw cerbyd marwolaeth yn gyflym 
Mewn amser ei gyrchu i'r bedd. 


Mewn amser daw'r gauaf a'i oerni, 
Llywodraeth y llwydrew oer iawn, 
Y gwyntoedd a'r gwlaw oer yn glychu, 
Mewn amser ein gwasgu a gawn ; 
Daw amser a'r gwanwyn mwyn afaidd, 

Fe newid peb cangen ei lliw, 
Daw'r ddaear yn llwythog o luniaeth 
Er cadw dynoliaeth yn fyw. 


Bu amser pan oedd ein hen deidau 
Yn oenus a gwrydgoch eu gwedd, 
Fel perlau yn nganol gardd amser, 
Ond amser a'i gyrodd i'r bedd, 
O, iengtyd, gwrandewch wrth derfynu, 
Cydwelwn werth amser mewn pryd, 
Cyflymach yw'r amser na'r meddwl, 
Mae'n gyru myrddiynau o'r.byd. 

